ಸಿಂಗ್ಹುವಾ ವಿಶ್ವವಿದ್ಯಾಲಯ

## ಸಿಂಗ್ಹುವಾ ವಿಶ್ವವಿದ್ಯಾಲಯ

ಸಿಂಗ್ಹುವಾ ವಿಶ್ವವಿದ್ಯಾಲಯ (ಟಿಎಚ್ ಯು) ಚೀನಾದ ಬೀಜಿಂಗ್ ದೇಶದ ಹೈಡಿಯನ್ ಡ್ ಉಪ್ಪುನ ಒಂಜಿ ಸಾರ್ವಜನಿಕ ವಿಶ್ವವಿದ್ಯಾಲಯ. ಉಂದು ಚೀನಾದ ಶಿಕ್ಷಣ ಸಚಿವಾಲಯೊಗು ಸಂಬಂಧ ಪಟ್ಟಿನವು ಬೊಕ್ಕ ಅಯಿಡ್ದ್ ಅನುದಾನೊಡು ಉಂಡು.ಸಿಂಗ್ಹುವಾ ವಿಶ್ವವಿದ್ಯಾಲಯದ ಕ್ಯಾಂಪಸ್ ವಾಯುವ್ಯ ಬೀಜಿಂಗ್ ಡ್ ಉಂಡು, ಕ್ವಿಂಗ್ ರಾಜವಂಶದ ದುಂಬುದ ಸಾಮ್ರಾಜ್ಯಶಾಹಿ ಉದ್ಯಾನೊಲೆನ ಜಾಗೆಡ್. ಈ ವಿಶ್ವವಿದ್ಯಾಲಯೊಡು 21 ಶಾಲೆಲು ಬೊಕ್ಕ 59 ವಿಭಾಗೊಲು ಉಂಡು, ಅಯಿಟ್ ವಿಜ್ಞಾನ, ಎಂಜಿನಿಯರಿಂಗ್, ಮಾನವಿಕ, ಕಾನೂನು, ವೈದ್ಯಕೀಯ, ಇತಿಹಾಸ, ತತ್ವಶಾಸ್ತ್ರ, ಅರ್ಥಶಾಸ್ತ್ರ, ನಿರ್ವಹಣೆ, ಶಿಕ್ಷಣ ಬೊಕ್ಕ ಕಲೆತ ವಿಭಾಗೊಲು ಉಂಡು.೧೯೧೧ಡ್ ವಿಶ್ವವಿದ್ಯಾಲಯ ಸ್ಥಾಪನೆ ಆಯಿ ಬೊಕ್ಕ, ಉಂದು ವಿಜ್ಞಾನ, ಎಂಜಿನಿಯರಿಂಗ್, ರಾಜಕೀಯ, ವ್ಯವಹಾರ ಬೊಕ್ಕ ಅಕಾಡೆಮಿಡ್ ಗಮನಾರ್ಹ ನಾಯಕೆರೆನ್ ಉತ್ಪಾದನೆ ಮಲ್ತ್ಂಡ್.
## ವಿಶ್ವ ವಿದ್ಯಾಲಯೊಡು ನಡಪುನ ಬೇಲೆ,ಸಂಶೋಧನೆ
ಸಿಂಗ್ಹುವಾ ವಿಶ್ವವಿದ್ಯಾಲಯ ವ್ಯಾಪಕ ಸಂಶೋಧನೆಡ್ ತೊಡಗಿನವು ಬೊಕ್ಕ 51 ಸ್ನಾತಕೋತ್ತರ ಪದವಿ ಕಾರ್ಯಕ್ರಮೊಲೆನ್, 139 ಸ್ನಾತಕೋತ್ತರ ಪದವಿ ಕಾರ್ಯಕ್ರಮೊಲೆನ್, ಬೊಕ್ಕ 107 ಡಾಕ್ಟರಲ್ ಕಾರ್ಯಕ್ರಮೊಲೆನ್ 20 ಕಾಲೇಜುಲು ಬೊಕ್ಕ 57 ಇಲಾಖೆಲೆಡ್ ಒದಗಾವುಂಡು, ಉಂದೆಟ್ ವಿಜ್ಞಾನ, ಎಂಜಿನಿಯರಿಂಗ್, ಕಲೆ ಬೊಕ್ಕ ಸಾಹಿತ್ಯ, ಸಾಮಾಜಿಕ ವಿಜ್ಞಾನ, ಕಾನೂನು, ವೈದ್ಯಕೀಯ ಸೇರ್ದ್ ಮಸ್ತ್ ವಿಷಯೊಲೆನ್ ಒಳಗೊಂಡಿತ್ತುಂಡು. ಸಿ9 ಲೀಗ್ ಡ್ ಸದಸ್ಯತ್ವೊದ ಒಟ್ಟುಗು, ಸಿಂಗ್ಹುವಾ ವಿಶ್ವವಿದ್ಯಾಲಯೊದ ಸಂಬಂಧೊಲು ಅಸೋಸಿಯೇಷನ್ ​​ಆಫ್ ಪೆಸಿಫಿಕ್ ರಿಮ್ ವಿಶ್ವವಿದ್ಯಾಲಯೊಲು, 50 ಪ್ರಮುಖ ಏಷ್ಯಾದ ಬೊಕ್ಕ ಅಮೆರಿಕನ್ ವಿಶ್ವವಿದ್ಯಾಲಯೊಲೆನ ಒಂಜಿ ಗುಂಪು, ಸೇಂಟ್ ಲೂಯಿಸ್ ಮೆಕ್ಡೊನೆಲ್ ಇಂಟರ್ನ್ಯಾಷನಲ್ ಸ್ಕಾಲರ್ಸ್ ಅಕಾಡೆಮಿಡ್ ವಾಷಿಂಗ್ಟನ್ ವಿಶ್ವವಿದ್ಯಾಲಯ, 35 ಪ್ರಮುಖ ಜಾಗತಿಕ ವಿಶ್ವವಿದ್ಯಾಲಯೊಲೆನ ಒಂಜಿ ಗುಂಪು, ಬೊಕ್ಕ ಅಸೋಸಿಯೇಷನ್ ​​ಆಫ್ ಈಸ್ಟ್ ಏಷ್ಯಾದ ಸಂಶೋಧನಾ ವಿಶ್ವವಿದ್ಯಾಲಯೊಲು, ಪ್ರಾದೇಶಿಕ ಸಂಶೋಧನಾ ಜಾಲಬಂಧೊದ 17 ಸದಸ್ಯೆರ್ ಸಂಸ್ಥೆಲು. ಸಿಂಗ್ಹುವಾ ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯ ಬೊಕ್ಕ ಮ್ಯಾಸಚೂಸೆಟ್ಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ (ಎಂಐಟಿ) ನ ಒಟ್ಟುಗು ಲೋ ಕಾರ್ಬನ್ ಎನರ್ಜಿ ಯೂನಿವರ್ಸಿಟಿ ಅಲಯನ್ಸ್ (ಎಲ್ ಸಿ ಇ ಯು ಎ) ದ ಸದಸ್ಯೆ.
## ಪ್ರವೇಶ ಎಂಚ
ಪದವಿಪೂರ್ವ ಬೊಕ್ಕ ಪದವಿ ಶಾಲೆಲೆಗ್ ಸಿಂಗ್ಹುವಾಗ್ ಪ್ರವೇಶ ಮಸ್ತ್ ಸ್ಪರ್ಧಾತ್ಮಕವಾಯಿನವು. ದೇಶೀಯ ವಿದ್ಯಾರ್ಥಿಲೆಗ್ ಪದವಿಪೂರ್ವ ಪ್ರವೇಶೊನು ಗಾವೊಕಾವೊ ಮೂಲಕ ನಿರ್ಧರಿಸವೆರ್, ಉಂದು ಚೀನೀ ರಾಷ್ಟ್ರೀಯ ಕಾಲೇಜ್ ಪ್ರವೇಶ ಪರೀಕ್ಷೆ, ಉಂದು ವಿದ್ಯಾರ್ಥಿಲೆಗ್ ಅಕ್ಲೆನ ಆದ್ಯತೆದ ಕಾಲೇಜ್ ಆಯ್ಕೆಲೆಡ್ ಸಿಂಗ್ಹುವಾ ವಿಶ್ವವಿದ್ಯಾಲಯೊನು ಪಟ್ಟಿ ಮಲ್ಪೆರೆ ಅನುವು ಮಲ್ಪುಂಡು. ಪ್ರಾಂತ್ಯೊಗು ಅನುಗುಣವಾದ್ ಆಯ್ಕೆ ಬದಲಾವಣೆ ಆಂಡಲಾ, ಪ್ರತಿ ವರ್ಷ ಕಾಲೇಜ್ ಗ್ ಅರ್ಜಿ ಸಲ್ಲಿಸವುನ ಪ್ರೌಢಶಾಲೆದ ವಿದ್ಯಾರ್ಥಿಲೆನ ಸಂಖ್ಯೆ ಒಟ್ಟಾರೆ ಸ್ವೀಕಾರ ದರೊಕುಲೆನ್ ಮಾತಾ ಪರೀಕ್ಷೆ ದೆತೊನುನಕುಲೆನ 0.1% ಡ್ದ್ ಮಸ್ತ್ ಕಮ್ಮಿ ಮಲ್ಪುಂಡು.
ಸಿಂಗ್ಹುವಾದ ಪದವಿ ಶಾಲೆಲೆಗ್ ಪ್ರವೇಶಲಾ ಮಸ್ತ್ ಸ್ಪರ್ಧಾತ್ಮಕವಾಯಿನವು. ಪ್ರತಿ ವರ್ಷ ಸುಮಾರ್ 16% ಎಂಬಿಎ ಅರ್ಜಿದಾರೆರ್ ಮಾತ್ರ ಪ್ರವೇಶ ಪಡೆಯೆರ್.
## ಶ್ರೇಣಿ, ಬೊಕ್ಕ ಪುದರ್
ಟೈಮ್ಸ್ ಹೈಯರ್ ಎಜುಕೇಶನ್ ಪ್ರಕಾರ ಸಿಂಗ್ಹುವಾ ವಿಶ್ವವಿದ್ಯಾಲಯ ಚೀನಾಡ್, ಇಡೀ ಏಷ್ಯಾ-ಒಷಿಯಾನಿಯಾ ಪ್ರದೇಶೊಡು ಬೊಕ್ಕ ಉದಯೋನ್ಮುಖ ದೇಶೊಲೆಡ್ ನಂಬರ್ 1 ಸ್ಥಾನೊಡು ಉಂಡು, ಅಯಿತ ಉದ್ಯಮದ ಆದಾಯ, ಸಂಶೋಧನೆ, ಬೊಕ್ಕ ಬೋಧನೆದ ಕಾರ್ಯಕ್ಷಮತೆದ ಸೂಚಕೊಲು ಜಗತ್ತ್ ಡ್ ಕ್ರಮಾಂಕೊಡು 1st, 4th ಬೊಕ್ಕ 9th ಸ್ಥಾನೊಡು ಉಂಡು.
ಯುನೈಟೆಡ್ ನೇಷನ್ಸ್ ಇನ್ಸ್ಟಿಟ್ಯೂಟ್ ಫಾರ್ ಟ್ರೇನಿಂಗ್ ಅಂಡ್ ರಿಸರ್ಚ್ (ಯುನಿಟಾರ್) ಬಿಡುಗಡೆ ಮಲ್ತಿನ ವಿಶ್ವ ವಿಶ್ವವಿದ್ಯಾಲಯೊಲೆನ ನಿಜವಾದ್ ಪ್ರಭಾವೊಡು (ಡಬ್ಲ್ಯುಯುಆರ್ಐ) 2020 ಶ್ರೇಣಿ ಪ್ರಕಾರ ಸಿಂಗ್ಹುವಾ ವಿಶ್ವವಿದ್ಯಾಲಯ ಜಾಗತಿಕ ನವೀನ ವಿಶ್ವವಿದ್ಯಾಲಯೊಲೆಡ್ 10ನೇ ಸ್ಥಾನೊಡು ಉಂಡು
2020ಡ್, ಸಿಂಗ್ಹುವಾ ಕ್ಯೂಎಸ್ ವರ್ಲ್ಡ್ ಯೂನಿವರ್ಸಿಟಿ ರ್ಯಾಂಕಿಂಗ್ಸ್ ಡ್ ಜಗತ್ತ್ ಡ್ 15ನೇ ಸ್ಥಾನೊಡು ಉಂಡು, ಬೊಕ್ಕ ಕ್ಯೂಎಸ್ ಗ್ರ್ಯಾಜುಯೇಟ್ ಎಂಪ್ಲಾಯಬಿಲಿಟಿ ರ್ಯಾಂಕಿಂಗ್ಸ್ ಡ್ ಜಾಗತಿಕವಾದ್ 6ನೇ ಬೊಕ್ಕ ಏಷ್ಯಾಡ್ 1ನೇ ಸ್ಥಾನೊಡು ಉಂಡು
2025 ಡ್ದ್, ವಿಶ್ವ ವಿಶ್ವವಿದ್ಯಾಲಯೊಲೆನ ಶೈಕ್ಷಣಿಕ ಶ್ರೇಣಿ, "ಶಾಂಘೈ ಶ್ರೇಣಿ" ಪಂಡ್ದ್ ಲಾ ಲೆಪ್ಪುವೆರ್, ಸಿಂಗ್ಹುವಾ ವಿಶ್ವವಿದ್ಯಾಲಯೊನು ವಿಶ್ವೊಡು 18ನೇ ಬೊಕ್ಕ ಏಷ್ಯಾ ಬೊಕ್ಕ ಓಷಿಯಾನಿಯಾ ಪ್ರದೇಶೊಡು 1ನೇ ಸ್ಥಾನೊಡು ದೀತ್ಂಡ್.
## ಕೊರ್ಪುನ ಶಿಕ್ಷಣ
ಕೈಗಾರಿಕಾ ಇಂಜಿನಿಯರಿಂಗ್ ವಿಭಾಗ
ಗಣಿತ ವಿಜ್ಞಾನ ವಿಭಾಗ
ನಿಖರತೆದ ಸಾಧನೊಲೆನ ಇಲಾಖೆ
ಆಪ್ಟೊ-ಎಲೆಕ್ಟ್ರಾನಿಕ್ ಎಂಜಿನಿಯರಿಂಗ್ ಸಂಸ್ಥೆ
ಉತ್ಪಾದನಾ ಎಂಜಿನಿಯರಿಂಗ್ ದ ಟೀಚಿಂಗ್ ಲ್ಯಾಬ್
ಸಿಎಡಿ ಬೋಧನಾ ಕೇಂದ್ರ
ಎಂಜಿನಿಯರಿಂಗ್ ಗ್ರಾಫಿಕ್ಸ್ ಟೀಚಿಂಗ್ ಲ್ಯಾಬೊರೇಟರಿ
ಕ್ರಿಯೇಟಿವ್ ಮೆಷಿನ್ ಡಿಸೈನ್ ಟೀಚಿಂಗ್ ಲ್ಯಾಬೊರೇಟರಿ
ಅಳತೆ ಬೊಕ್ಕ ನಿಯಂತ್ರಣ ತಂತ್ರಜ್ಞಾನೊದ ಪ್ರಯೋಗ ಬೋಧನಾ ಕೇಂದ್ರ
ದೃಗ್ವಿಜ್ಞಾನ ಬೊಕ್ಕ ಉದ್ದ ಅಳತೆದ ಬೋಧನಾ ಪ್ರಯೋಗಾಲಯ
ಜೀವ ವಿಜ್ಞಾನ ಶಾಲೆ.

## ಜೀವ ವಿಜ್ಞಾನ ಶಾಲೆ

ಸ್ಕೂಲ್ ಆಫ್ ಲೈಫ್ ಸೈನ್ಸಸ್ ನ್ ಸುರುಕು 1926ಡ್ ಜೀವಶಾಸ್ತ್ರ ಇಲಾಖೆ ಪನ್ಪಿನ ಪುದರ್ಡ್ ಸ್ಥಾಪನೆ ಮಲ್ತೆರ್. ಸಸ್ಯಶಾಸ್ತ್ರಜ್ಞ ಕ್ವಿಯಾನ್ ಚೊಂಗ್ಶು ಸುರುತ ಡೀನ್ ನ್ ದೆತೊನುವೆರ್.
ಜೀವ ವಿಜ್ಞಾನ ಶಾಲೆದ ಪಿರಾಕ್ದ ಕಟ್ಟಡ, ಸಿಂಗ್ಹುವಾ ಜೀವಶಾಸ್ತ್ರ ಸಭಾಂಗಣ ಆದಿತ್ತ್ಂಡ್.
೧೯೫೦ ದಶಕದ ಸುರುತ ಭಾಗೊಡು ವಿಶ್ವವಿದ್ಯಾಲಯೊಲೆನ ರಾಷ್ಟ್ರವ್ಯಾಪಿ ಪುನರ್ಸಂಘಟನೆದ ಸಮಯೊಡು, ಜೀವಶಾಸ್ತ್ರ ವಿಭಾಗೊನು ಬೇತೆ ವಿಶ್ವವಿದ್ಯಾಲಯೊಲೆಡ್ ವಿಲೀನ ಮಲ್ತೆರ್, ಅಂಚನೆ ಪೀಕಿಂಗ್ ವಿಶ್ವವಿದ್ಯಾಲಯ ಇತ್ಯಾದಿ, ಉಂದೆತ ಫಲವಾದ್ ಸಿಂಗ್ಹುವಾಡ್ ಜೀವಶಾಸ್ತ್ರ ಸಂಶೋಧನೆದ ಕ್ಷೇತ್ರೊಡು ಸುಮಾರ್ ೩೦ ವರ್ಷೊಗು ಖಾಲಿ ಉಂಡು.
## ವಿಶೇಷ ವಣಸ್ ದ ಹಾಲ್
ಕ್ವಿಂಗ್ಕಿಂಗ್ ಫಾಸ್ಟ್ ಫುಡ್: ಕ್ವಿಂಗ್ಫೆನ್ಯುವಾನ್ ಡೈನಿಂಗ್ ಹಾಲ್ ದ ನೆಲಮಾಳಿಗೆದ ಮಟ್ಟೊಡು ಉಂಡು, ಅಂದಾಜಿಡ್ 340 m2 ದ ಬಳಕೆದ ಪ್ರದೇಶೊಡು ಉಂಡು. ಒಂಜೇ ಸಮಯೊಡು ಸುಮಾರ್ 400 ಜನ ವಣಸ್ ಮಲ್ಪೆರೆ ಉಂದೆಟ್ ಸೌಲಭ್ಯ ಉಂಡು. ಫಾಸ್ಟ್-ಫುಡ್ ಹಾಲ್ ಅನುಕೂಲ, ವೇಗ, ಪೌಷ್ಟಿಕಾಂಶ ಬೊಕ್ಕ ನೈರ್ಮಲ್ಯದ ಪರಿಕಲ್ಪನೆನ್ ಅನುಸರಿಸವುಂಡು, ವೇಗದ ಆಧುನಿಕ ಜೀವನಶೈಲಿಗ್ ಅನುಗುಣವಾದುಂಡು, ಬೊಕ್ಕ ಅಧ್ಯಾಪಕೆರ್, ಸಿಬ್ಬಂದಿ ಬೊಕ್ಕ ವಿದ್ಯಾರ್ಥಿಲೆಗ್ ರುಚಿಯಾದ್ ಪಾಶ್ಚಾತ್ಯ ಶೈಲಿದ ತ್ವರಿತ ವಣಸ್ ಲೆನ್ ತ್ವರಿತವಾದ್ ಒದಗಿಸವುನ ಗುರಿನ್ ದೀತ್ಂಡ್.

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್